QTC จัดกิจกรรม QTC Campus Tours 2022 “พี่สอนน้อง” ส่งเสริมความรู้
QTC จัดงาน QTC Campus Tours 2022 “พี่สอนน้อง” ส่งเสริมความรู้ รวมถึงโชว์ศักยภาพในการเป็นผู้ผลิตและให้บริการด้านพลังงานอย่างครบวงจร
QTC ร่วมงาน QTC Campus Tours 2022 “พี่สอนน้อง” ส่งเสริมความรู้ รวมถึงโชว์ศักยภาพในการเป็นผู้ผลิตและให้บริการด้านพลังงานอย่างครบวงจร
3 ต.ค. 2565

นายพจน วงศ์คำ ผู้ช่วยกรรมการผู้จัดการธุรกิจหม้อแปลง พร้อมด้วย นายนิพัฒน์ จริงจามิกร ผู้ช่วยกรรมการผู้จัดการธุรกิจโซลาร์ บริษัท คิวทีซี เอนเนอร์ยี่ จำกัด (มหาชน) หรือ QTC นำทีมวิทยากรผู้เชี่ยวชาญเข้าร่วมบรรยายในกิจกรรม QTC Campus Tours 2022 “พี่สอนน้อง” เพื่อสอดแทรกความรู้เกี่ยวกับหม้อแปลงไฟฟ้าที่นอกเหนือจากตำราเรียนพื้นฐาน บรรยายเรื่องหม้อแปลงไฟฟ้าและอุปกรณ์ที่เกี่ยวข้อง, Solar Solution และ EV Trend เพื่อเสริมทักษะความรู้ และเพิ่มความเข้าใจในสายอาชีพวิศวกรไฟฟ้า พร้อมได้สัมผัสการทำงานจริง รวมถึงขั้นตอนการทำงานต่างๆ
โดยเฉพาะเนื้อหาหม้อแปลงไฟฟ้า QTC แสดงให้เห็นถึงศักยภาพในการเป็นผู้ผลิตและให้บริการด้านพลังงานอย่างครบวงจร ทั้งสินค้ากลุ่ม Transformer Business, Solar Business และ EV Charger ให้แก่น้องนักศึกษา จากคณะวิศวกรรมศาสตร์ ภาควิชาวิศวกรรมไฟฟ้า โดยมี ผู้ช่วยศาสตราจารย์ ดร. นภดล วิวัชรโกเศศ  หัวหน้าภาควิชาวิศวกรรมไฟฟ้าและคอมพิวเตอร์ คณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือให้การต้อนรับ
 